CELEX: C2005/281/28
Language: sl
Date: 2005-11-12 00:00:00
Title: Zadeva C-360/05: Tožba Komisije Evropskih skupnosti proti Italijanski republiki, vložena 23. septembra 2005

12.11.2005   
            
            
               SL
            
            
               Uradni list Evropske unije
            
            
               C 281/14
            
         Tožba Komisije Evropskih skupnosti proti Italijanski republiki, vložena 23. septembra 2005
   (Zadeva C-360/05)
   (2005/C 281/28)
   Jezik postopka: italijanščina
   Komisija Evropskih skupnosti, ki jo zastopata K. Gross in M. Velardo, zastopnika, je 23. septembra 2005 na Sodišču Evropskih skupnosti vložila tožbo proti Italijanski republiki.
   Komisija Evropskih skupnosti Sodišču predlaga, naj:
   
               —
            
            
               ugotovi, da Italijanska republika s tem, da ni sprejela zakonov in drugih predpisov, potrebnih za uskladitev z Direktivo Sveta 2003/96/ES (1) z dne 27. oktobra o prestrukturiranju okvira Skupnosti za obdavčitev energentov in električne energije, oziroma s tem, da o teh predpisih ni obvestila Komisije, ni izpolnila obveznosti iz člena 28 Direktive Sveta 2003/96/ES z dne 27. oktobra 2003,
            
         
               —
            
            
               Italijanski republiki naloži plačilo stroškov postopka.
            
         Tožbeni razlogi in bistvene trditve
   Člen 28(1) Direktive Sveta 2003/96/ES, katere predmet je prestrukturiranje pravnega okvira Skupnosti za obdavčitev energentov in električne energije, določa:
   „Države članice sprejmejo in objavijo zakone in druge predpise, potrebne za uskladitev s to direktivo najpozneje do 31. decembra 2003. O tem takoj obvestijo Komisijo“.
   Ni videti, da bi država Italija sprejela izvedbene ukrepe, ki so določeni v odstavku 1 navedenega člena, v vsakem primeru pa slednja o tem ni obvestila Komisije, in tudi ni podala drugih elementov, ki bi kazali na to, da so bili potrebni predpisi sprejeti. Te okoliščine so pripeljale do sklepa, da država Italija ni izpolnila obveznosti iz tega predpisa.
   
      (1)  UL L 283, 31.10.2003, str. 51.